**Enunciat de la pràctica:**

L'objectiu d'aquesta pràctica és **produir un curs en vídeo** que **es podria pujar a una plataforma com** Udemy, Domestika, Coursera o qualsevol altra plataforma educativa en línia, per comprovar si es ven. El curs ha de constar de **8 mòduls com a mínim**, amb contingut teòric i pràctic que desenvolupareu vosaltres. En aquesta primera fase, haureu de centrar-vos en la **recerca del curs**, la **creació de l'estructura general**, el **guió de cada classe** i l’anàlisi de la competència. Els vídeos es treballaran en fases posteriors.

### Objectius de la pràctica:

* Desenvolupar una **recerca detallada** sobre una temàtica educativa utilitzant eines de processador de textos.
* Crear l’**estructura d’un curs complet** amb 8 mòduls mínim, utilitzant un processador de textos per redactar els documents.
* Redactar el **guió detallat de cada classe** amb un processador de textos, formatant el text adequadament.
* Utilitzar **ChatGPT** per inspirar-se en la temàtica i desenvolupar l’estructura del curs.
* Estimar els **ingressos potencials** basant-se en cursos similars a plataformes educatives i crear un document amb aquests càlculs utilitzant un processador de textos.
* Si l'estimació d'ingressos **no és atractiva**, considereu **canviar la temàtica** del curs abans de continuar amb el desenvolupament.
* **Analitzar la competència** identificant punts forts i febles dels cursos similars.
* Definir clarament el **públic objectiu** del curs i ajustar-ne el contingut per satisfer les seves necessitats.
* Aprendre a **utilitzar eines d’ofimàtica** per preparar el contingut escrit del curs.
* Prepara't per a la **creació de contingut en vídeo** en fases posteriors.

### Què haureu de fer:

1. **Cerca de la temàtica del curs**:
   * Escolliu una temàtica per al vostre curs. Aquesta pot estar relacionada amb alguna **habilitat que tingueu** o bé amb una **àrea específica d'informàtica** que us interessi.
   * Si no teniu clar sobre quin tema fer el curs, utilitzeu **ChatGPT** per trobar inspiració i idees concretes sobre possibles temes.
2. **Recerca de cursos relacionats**:
   * Heu de buscar cursos similars a la vostra temàtica a plataformes com Udemy, Domestika o Coursera.
   * Heu de fer un **llistat de cursos** que inclogui:
     + Títol del curs
     + Instructor
     + Nombre d'alumnes matriculats
     + Preu del curs
   * Amb aquesta informació, feu una **estimació dels ingressos** que ha generat l'instructor en funció del nombre d'alumnes i el preu del curs. Aquest document es crearà amb un **processador de textos**.
   * Si l'estimació d'ingressos no és suficientment atractiva, considereu **canviar la temàtica** per una de més prometedora abans de seguir endavant.
3. **Desenvolupament de l'estructura del curs**:
   * Planifiqueu i dividiu el curs en 8 mòduls com a mínim.
   * Per ajudar-vos en aquesta tasca, podeu utilitzar **ChatGPT** per generar idees sobre l'estructura dels mòduls, els punts clau a tractar i els objectius de cada mòdul.
   * Redacteu l'estructura utilitzant el **processador de textos** i aplicant correctament el format, amb títols i punts clau.
4. **Guió de les classes**:
   * A més de l'estructura, haureu de redactar un **guió** per a cada classe, detallant el contingut de cada vídeo i les activitats o exercicis que proposeu. Aquest guió també s'ha de redactar amb el **processador de textos**.
5. **Anàlisi de la competència i públic objectiu**:
   * Analitzeu els punts forts i febles dels cursos competidors. Descriviu què podeu fer diferent o millor per destacar el vostre curs.
   * Definiu clarament a quin públic va dirigit el vostre curs. Identifiqueu el perfil dels vostres alumnes potencials i ajusteu el contingut per satisfer les seves necessitats.
6. **Presentació a l'aula**:
   * Heu de preparar una **presentació oral del curs** a l'aula, on explicareu l'estructura del curs, els objectius de cada mòdul, i la recerca feta sobre cursos similars.
   * Podeu utilitzar una **presentació visual** com a suport, però és important que sigueu capaços d’explicar verbalment la vostra proposta.
   * La presentació haurà de ser clara, i cada grup disposarà de **5-10 minuts** per exposar la seva feina.

### 

### Lliurament (primera fase):

Heu de crear una **carpeta a Google Drive** amb el nom del curs i el vostre nom i cognoms, i compartir-la amb **gemateu@esliceu.net**. Dins la carpeta, heu d’incloure:

* L’estructura del curs en un document de Google Docs, utilitzant el processador de textos, en aquest document heu d’incloure el llistat de cursos trobats amb l’estimació d’ingressos.
* El guió de cada classe en fitxers separats, un fitxer per cada mòdul, en aquest fitxer hi ha d’haver el que heu de dir a cada vídeo.
* **La presentació que fareu a l'aula** en format Google Slides (opcional si voleu suport visual) (si utilitzau canva pujau el pdf a google drive.

En les pròximes fases, ens centrarem en la producció dels vídeos, incloent el **vídeo promocional** i un **short en format vertical** per a les xarxes socials.